# ITEH – dokumentacija za prvi domaći

U pitanju je aplikacija koja služi administratoru da unosi nove pozorišne predstave u bazu istih, menja ih, briše i iščitava podatke za svaku posebno (insert, update, delete, select operacije).

U bazi se nalaze dve tabele, **pozorište** i **predstave**, koje su povezane preko atributa ID (id pozorišta je spoljni ključ u tabeli predstave, jer se svaka predstava, naravno, održava u nekom od postojećih pozorišta).

Na stranici index.php je moguće uneti novu predstavu. Prvo polje predstavlja polje za unos pozorišta, međutim, ne možemo da unesemo pozorište koje ne postoji u tabeli *pozorište*. Upravo zato ovo nije obično polje za unos teksta, već se pomoću select taga i odgovarajućih SQL upita omogućava da izlista sva postojeća pozorišta, od kojih onaj ko unosi novu predstavu treba da odabere jedno. Ostala polja su obične forme za unos teksta, s tim što za polje *mesta* postoji ograničenje, u smislu validacije. Stranica index.php je povezana sa *all-numbers.js*, gde se nalazi funkcija za validaciju unesenog teksta. Kada korisnik hoće da unese neku vrednost u polje mesta, ta vrednost mora da bude broj, inače ne bi imalo smisla unositi slova. Tako da, ukoliko korisnik greškom unese tekst, prikazaće mu se poruka da je unos pogrešan i nova predstava se neće zapamtiti.

Na stranici predstave.php prikazane su sve predstave koje postoje u bazi, kao i sve informacije vezane za njih (naziv pozorišta, broj raspoloživih mesta itd...). Prvo što se može videti na ovoj stranici je polje za pretragu, koje nam omogućava da na osnovu unetog teksta filtriramo tabelu i prikažemo samo predstave koje nas zanimaju. Pretragu je moguće izvršiti po svim atributima (naziv pozorišta, naziv predstave, broj mesta...) Ovo je veoma značajna funkcionalnost za velike baze, jer, ukoliko hoćemo da izmenimo podatke za određenu predstavu, ne moramo da je tražimo ručno.   
U tabeli koju možemo videti, svaki red odgovara jednoj predstavi i sa desne strane se nalaze dugmići sa određenim funkcionalnostima. Dugme I*zbriši* nam omogućava da izbrišemo odabranu predstavu (što je povezano sa php fajlom delete.php). Dugme *Pogledaj* nam omogućava da, klikom na njega, uđemo na stranicu koja prikazuje podatke o toj konkretnoj predstavi (povezano je sa php fajlom read.php). Dugme Izmeniomogućava nam da ažuriramo podatke o konkretnoj predstavi, bez da je prethodno izbrišemo pa ponovo unosimo u bazu. Moguće je promeniti pozorište u kom se predstava odigrava, kao i broj raspoloživih mesta, bez promene ostalih atributa (povezano je sa php fajlom edit.php).

Na dnu stranice možemo videti mogućnost da pretražimo pozorišta u kojima se odvijaju navedene predstave iz baze, tako što korisnik ukuca prvo slovo u polje *Pozorište,* a u polju iznad mu iskoči predlog pozorišta koje počinje na to slovo ili grupu početnih slova (povezano je sa php fajlom gethint.php). Desno od toga možemo videti dugme *Nađite adrese*, koje je korisno ukoliko korisnik nije siguran gde se pozorište nalazi. Kako bi mu se uštedelo vreme, dovoljno je da klikne na dugme i prikazaće se adrese svih pozorišta koja se pominju, a koje su zapamćene u tekstualnom fajlu *adrese.tx*t. To su neke od primena AJAX-a.

Pomoću model.php izvršeno je povezivanje sa bazom i tu se nalazi kod većine funkcija koje sam koristila u radu.